รื้อสำนักสงฆ์เกษม
ป่าไม้ลุย-ไม่จ่าย100ล. สมีเปิดใจนาทีตุ๋ยศิษย์,อธิบดีกรมป่าไม้ ยืนยันไม่จ่าย 100 ล้านบาท ให้อดีตพระเกษม แถมยังสั่งฟ้องอีกคดีที่อดีตพระฉาวนำที่ดินป่าไปขายและอัยการเตรียมส่งฟ้องแล้ว วู้ดดี้ บุกสำนักสงฆ์ เปิดความรู้สึกพระนักตุ๋ยกับลูกศิษย์คนสนิท ยอมรับทำผิดจริง และยังยืนยันทำไปโดยไม่รู้ตัว,หลังจากที่อดีตพระเกษม อาจิณณสีโล อดีตเจ้าสำนักสงฆ์ป่าสามแยก ต.วังกวาง อ.น้ำหนาว จ. เพชรบูรณ์ ที่ตกเป็นข่าวอื้อฉาวกรณีเสพเมถุนกับลูกศิษย์ชาย จนต้องปาราชิกขาดจากความเป็นพระและเรียกร้องให้กรมป่าไม้จ่ายเงิน 100 ล้านบาท หากต้องการยึดคืนพื้นที่ตั้งสำนักสงฆ์นั้น,นายธีรภัทร ประยูรสิทธิ อธิบดีกรมป่าไม้ กระทรวงทรัพยากรธรรมชาติและสิ่งแวดล้อม กล่าวถึงเรื่องนี้เมื่อวันที่ 22 ม.ค.ว่า ไม่จ่ายให้แน่นอน เพราะอดีตพระเกษมมาอยู่ในพื้นที่ป่าไม้ ซึ่งเป็นพื้นที่ของส่วนรวม เป็นพื้นที่หลวง การปลูกสร้างสิ่งปลูกสร้างต่างๆในพื้นที่ของทางราชการ ถือเป็นการบุกรุกพื้นที่ ต้องว่ากันไปตามข้อกฎหมาย นอกจากนี้ ยังให้สำนักจัดการทรัพยากรป่าไม้ที่ 4 สาขาพิษณุโลก ฟ้องอดีตพระเกษมเพิ่มเติมอีกข้อหาหนึ่งที่มีการนำที่ดินบริเวณดังกล่าวไปขายด้วย และในเย็นวันเดียวกัน นายอรรถพล เจริญชันษา ผอ.สำนักป้องกันรักษาป่า และควบคุมไฟป่า กรมป่าไม้ ได้ประสานงานกับกองทัพภาคที่ 3 เพื่อเข้ารื้อถอน สำนักสงฆ์สามแยก เนื่องจากอยู่ในพื้นที่ป่าสงวนแห่งชาติและจะส่งนักวิศวกรไปประเมินค่าในการรื้อถอน เพื่อให้สำนักสงฆ์ของอดีตพระเกษมชดใช้ค่าใช้จ่ายในการรื้อถอนให้กรมป่าไม้ด้วย,ส่วนความเคลื่อนไหวของอดีตพระเกษม หรือปัจจุบันคือนายเกษมนั้น เมื่อวันที่ 22 ม.ค. วู้ดดี้-วุฒิธร มิลินทจินดา พิธีกรชื่อดังรายการ วู้ดดี้เกิดมาคุย ช่องโมเดิร์นไนน์ทีวี เดินทางไปยังสำนักสงฆ์สามแยก เข้าสัมภาษณ์อดีตพระเกษมกับลูกศิษย์หนุ่มคู่ตุ๋ยเป็นครั้งแรก ซึ่งอดีตพระเกษมยังคงอาศัยอยู่ในสำนักสงฆ์สามแยกโดยใส่ชุดขาวและถือศีลแปดเหมือนผู้ปฏิบัติธรรมทั่วไป,ในช่วงต้นของการสนทนา อดีตเจ้าสำนักสงฆ์สามแยกกล่าวยอมรับว่า ทำความผิดจริง วู้ดดี้จึงถามว่า ที่กระทำไปนั้น คิดว่าสับสนทางเพศหรือไม่ นายเกษมปฏิเสธว่า ไม่ หากอยู่ในสภาวะสับสนทางเพศ การต้องอาบัติปาราชิกไม่มี แล้วถ้าจะให้มีลูกมีเมียก็ไม่เอาผู้ชาย หรือจะเป็นกะเทยที่สวยเหมือนผู้หญิงก็ไม่เอา วู้ดดี้เลยถามต่อว่า ตอนนี้สึกมาจะให้ไปคบผู้หญิงจะเอาหรือไม่ นายเกษมกล่าวว่า ยังไม่คิด ตอนนี้กลัว จะไปคุยกับใคร เดี๋ยวก็โดนอะไรต่ออะไร คือสภาพตอนนี้กลัวไปหมด กลัวว่าคนที่นี่จะรังเกียจ แต่ก็ยอมรับไปแล้ว ถ้าทุกคนรับไม่ได้ ก็จะไปตามทาง,พิธีกรถามอีกว่า เคยดูหนังโป๊หรือไม่ นายเกษมยอมรับว่าเคยและเคยมีอารมณ์กับผู้หญิง กับผู้ชายไม่รู้สึก แต่ก่อนรังเกียจเกย์ เพิ่งจะรับได้ตอนบวช ต่อคำถามว่า เคยรับรู้หรือไม่ว่าชาติก่อนเคยเป็นกะเทย นายเกษมตอบว่า เคยเป็นและรับรู้ได้ด้วยฌาน เรียกว่าสมาบัติ เป็นพลังที่เรียงลำดับไปอีกชาติ วู้ดดี้ถามย้ำตามข่าวที่นายเกษมบอกว่ามีอะไรกับลูกศิษย์หนุ่ม เพราะกำลังเข้าฌานความจริงแล้วจริงหรือไม่ เจ้าตัวตอบปฏิเสธว่า เป็นการเข้าใจผิด สภาวะตอนนั้นไม่ใช่ฌาน แต่เป็นการเกร็ง กระตุก ชัก กลัว แล้วจึงเรียกคนมาช่วย นานๆทีถึงจะเป็นครั้งหนึ่ง ที่เป็นประจำคือเมารถ พิธีกรปากคมเลยถามย้ำว่า ที่มีอะไรกับลูกศิษย์ 10 กว่าครั้งตามข่าว ไม่ได้เข้าฌานใช่ไหม นายเกษมกล่าวว่า ไม่ได้เข้าฌาน แต่ที่เกร็งนั้น ก็ไม่รู้ตัวว่าไปตะครุบเขาได้ยังไง เกร็งมีสติ แต่ตอนตะครุบไม่รู้ตัว ตามภาษาพุทธเรียกว่าถูกอำ ถูกอะไรไสมาให้เสียหลัก,เมื่อถามว่า ตามข่าว ไม่ได้สึกเพราะตนเองรู้สึกผิด นายเกษมตอบว่า ความรู้สึกที่ว่าไม่ผิด เข้าใจว่าหลุดพ้นก่อนจะมีเรื่องเหล่านี้ ไม่ใช่คิดว่าอยากจะมีอะไรกับลูกศิษย์ พอพลาดไปก็บอกไม่ผิด มันไม่เสื่อม ฌานไม่เสื่อม ทุกอย่างยังทำได้ต่อมาเป็นปี ตนไม่ได้คิดจะแข็งข้อ ตอนนี้สำนึกผิด ไม่ใช่ขัดขืน ถึงแม้คนอื่นว่าไม่ผิด แต่สังคมก็ยอมรับเราไม่ได้ เพราะเรายอมรับไปแล้ว และที่กล้าออกมาให้สัมภาษณ์กับวู้ดดี้ เพราะถ้าไม่ให้สัมภาษณ์ ความจริงจะเปิดเผยได้อย่างไร จากนี้ไปลูกศิษย์คงเข้าใจว่าอรหันต์คือหนี อรหันต์คือตุ๋ยเด็ก ตั้งใจจะหนีเหมือนกัน แต่หนีไม่ได้,ในการบันทึกเทปวู้ดดี้ยังได้นำลูกศิษย์คู่กรณีตุ๋ยมานั่งร่วมวงสนทนาด้วย วู้ดดี้ถามลูกศิษย์ว่าเมื่อเกิดเหตุการณ์นี้ ยังเคารพในตัวนายเกษมหรือไม่ ลูกศิษย์ตอบว่า ยังเคารพเหมือนเดิม เพราะท่านเป็นอรหันต์ เป็นผู้ให้ความรู้ กับคำถามว่าในความสัมพันธ์นับ 10 ครั้งในรอบปี มีแค่จับกอดหรือมากกว่านั้น นายเกษมตอบก่อนว่า มีเพศสัมพันธ์กัน ด้านลูกศิษย์ก็กล่าวเสริมว่าแรกๆก็นวดธรรมดา จากนั้นค่อยมีเพศสัมพันธ์ ซึ่งนายเกษมกล่าวเสริมว่า ตนได้ถามเขาเลยว่า ตอนนั้นเป็นอะไร แล้วทำไมจึงไม่จัดการให้หยุด ซึ่งลูกศิษย์ก็กล่าวว่า ตอนนั้นก็มึนๆงงๆ ตื่นกลัว,ลูกศิษย์อดีตพระเกษมกล่าวอีกว่า ในวันที่มีอะไรกัน นายเกษมไม่ได้พูดอะไรเลยก่อนมีเพศสัมพันธ์ แต่ลักษณะอาการเหมือนผีเข้า ตนกลัว ไม่กล้าขัดขืน เพราะเคารพท่านอยู่ ได้แต่ร้องไห้เพราะเป็นเหมือนพ่อที่เคารพรักแต่มาทำอย่างนี้ หลังจากมีอะไรกัน ไม่ปรึกษาใคร เก็บเรื่องนี้ไว้คนเดียว จนสุดท้ายค่อยมาบอกภรรยา ซึ่งทุกวันนี้ภรรยาก็ยังนับถือนายเกษม จากนั้นวู้ดดี้ถามลูกศิษย์นายเกษมอีกว่า ทุกวันนี้ยังมีความคิดอยากใกล้ชิดนายเกษมเหมือนเดิมหรือเปล่า ได้รับคำตอบว่า บางครั้งก็อยากใกล้ชิดกันเหมือนเดิม เพราะผูกพันกันมานาน ซึ่งนายเกษมได้กล่าวเพิ่มเติมว่า เหมือนเดิมนี่ต้องเข้าใจความหมาย คือไม่ได้มีเซ็กซ์กัน แต่เหมือนเดิมคือการดูแลกัน
อธิบดีกรมป่าไม้ ยืนยันไม่จ่าย 100 ล้านบาท ให้อดีตพระเกษม แถมยังสั่งฟ้องอีกคดีที่อดีตพระฉาวนำที่ดินป่าไปขายและอัยการเตรียมส่งฟ้องแล้ว วู้ดดี้ บุกสำนักสงฆ์ 
ข่าวหน้า1,อธิบดีกรมป่าไม้,อดีตพระเกษม,สำนักสงฆ์,พระเกษม อาจิณณสีโล,เพชรบูรณ์,วู้ดดี้